ด่วน แอร์เอเชียอินโดฯ มาสิงคโปร์ ขาดการติดต่อ (ชมคลิป)
สำนักข่าวรอยเตอร์ รายงานว่า วันนี้ (28 ธ.ค. 57) เครื่องบินแอร์บัส 320-200 ของสายการบินแอร์เอเชีย อินโดนีเซีย เที่ยวบิน QZ8501 อินโดนีเซีย - สิงคโปร์ ขึ้นบินจากสนามบินสุบารายา ขาดการติดต่อกับหอบังคับการบินจาการ์ตาร์ เมื่อเวลา 06.15 น. เวลาตามเวลาท้องถิ่น ทั้งนี้ ไฟต์ดังกล่าวมีกำหนดถึงสิงคโปร์ในเวลา 08.30 น. ตามเวลาท้องถิ่น ,เบื้องต้นมีรายงานว่า เครื่องบินลำดังกล่าวมีลูกเรือ 155 คน ประกอบด้วย ผู้โดยสารอินโดนีเซีย 149 คน เกาหลี 3 คน สิงคโปร์ 1 คน อังกฤษ 1 คน และมาเลเซีย 1 คน ยังไม่ทราบชะตากรรม,ทั้งนี้ เจ้าหน้าที่ของกระทรวงคมนาคมอินโดนีเซีย เปิดเผยว่า เครื่องบินสูญเสียการติดต่อกับหอบังคับการบิน สนามบินสุบารายา เป็นเวลา 42 นาที หลังจากขึ้นบิน โดยเบื้องต้นเชื่อว่า จุดที่สูญเสียการติดต่อน่าจะเป็นจุดที่อยู่เหนือทะเลชวา ช่วงระหว่างเกาะกาลีมันตัน และ เกาะชวา ,ต่อมา เวลา 11.55 น. เฟซบุ๊กของสายการบินแอร์เอเชียไทย ได้เปลี่ยนรูปโปร์ไฟล์โลโก้ เป็นสีเทา พร้อมกับแจ้งว่า ขณะนี้ การค้นหาและกู้ภัยกำลังอยู่ระหว่างการปฏิบัติการ,ขณะที่ แอร์เอเชียของอินโดนีเซีย ได้ออกแถลงการว่า รู้สึกเสียใจเป็นอย่างยิ่งต่อการสูญหายของเที่ยวบิน QZ8501 จากสุบารายา ถึงสิงคโปร์ ที่ได้ขาดการติดต่อกับหอบังคับการบินในช่วงเวลา 07.24 น. ซึ่งเวลานี้ยังไม่มีข้อมูลละเอียดของผู้โดยสารและลูกเรือเพิ่มเติม แต่ทว่าแจ้งข้อมูลของเครื่องบินแอร์บัส A320-200 หมายเลขทะเบียน OK-AXC ให้ทุกฝ่ายทราบ,ล่าสุดอยู่ในช่วงการค้นหา และการดำเนินการช่วยเหลือ ซึ่งทางแอร์เอเชียจะให้ความร่วมมือและช่วยเหลืออย่างเต็มที่ โดยตั้ง Call Center สายด่วนแอร์เอเชียฉุกเฉินไว้สำหรับเฉพาะให้ครอบครัวและญาติของผู้โดยสารบนเที่ยวบินนี้เท่านั้นเพื่อสอบถามข้อมูลเพิ่มเติม ที่เบอร์โทรศัพท์ +622129850801,ทั้งนี้แอร์เอเชียจะเปิดเผยข้อมูลละเอียดเพิ่มเติมให้รวดเร็วที่สุด และสามารถอัพเดตข้อมูลข่าวสารได้ที่ ,www.airasia.com,อย่างไรก็ตามผู้สื่อข่าวรายงานเพิ่มเติมว่า มีแถลงการณ์ฉบับที่ 2 กรณีเที่ยวบินของสายการบินแอร์เอเชียอินโดนีเซีย QZ8501 สายการบินแอร์เอเชียอินโดนีเซีย โดยเครื่องบินที่ให้บริการเที่ยวบินนี้คือ แอร์บัสมีนักบินจำนวน 2 คน พนักงานต้อนรับบนเครื่องบิน 4 คน และวิศกรอากาศยาน 1 คน กัปตันผู้ควบคุมเครื่องบินมีชั่วโมงบินทั้งสิ้น 6,100 ชั่วโมง ส่วนนักบินผู้ช่วยมีชั่วโมงบินทั้งสิ้น 2,275 ชั่วโมง,สำหรับเที่ยวบินนี้มีผู้โดยสารทิ้งสิ้น 155 คน แบ่งเป็นผู้ใหญ่ 138 คน เด็ก 16 คน และทารก 1 คน รวมทั้งนักบิน 2 คนและลูกเรือ 5 คน ผู้โดยสารบนเที่ยวบินนี้ ประกอบด้วย ชาวสิงคโปร์ 1 คน ชาวมาเลเซีย 1 คน ชาวเกาหลีใต้ 3 คน ชาวฝรั่งเศส 1 คน และชาวอินโดนีเซีย 156 คน,ขณะนี้ ทีมค้นหาและช่วยเหลือกำลังเร่งทำงานภายใต้คำแนะนำจากสถาบันการบินพลเรือนของอินโดนีเซีย (Indonesia of Civil Aviation Authority หรือ CAA) และแอร์เอเชียอินโดนีเซียได้ให้ความร่วมมืออย่างเต็มที่ในทุกทาง เครื่องบินทำการบินตามเส้นทางที่ได้แจ้งไว้ ก่อนจะถูกขอให้เบี่ยงออกจากเส้นทางระหว่างทางเนื่องจากสภาพอากาศ ก่อนจะขาดการสื่อสารกับหอบังคับการบิน ขณะนั้นยังอยู่ในการควบคุมของหอบังคับการบินอินโดนีเซีย (Indonesian Air Traffic Control หรือ ATC)
เครื่องบินแอร์เอเชีย อินโดนีเซีย ขึ้นบินจากสนามบินสุบารายา ขาดการติดต่อกับหอบังคับการบิน 
เครื่องบินหาย,QZ8501,แอร์เอเซีย,แอร์เอเซียอินโด,แอร์เอเซียหาย,เครื่องบิน ขาดการติดต่อ,เครื่องบินตก,ลูกเรือหาย,เครื่องบินแอร์เอเซีย,ข่าวแอร์เอเซีย,ข่าวเครื่องบินหาย,ไทยรัฐออนไลน์,สายการบินแอร์เอเซีย,แอร์เอเชีย อินโด